Det+moderne+gjennombruddet+i+kulturlivet

==Realismen fra 1870 og utover ==

På slutten av 1800-tallet gikk samfunnet mer og mer inn i realismen, som Brandes er en sterk representant for. Han mente at samfunnets problemer måtte settes under debatt og det var dette som skulle bli Norges gullalder i litteratur hvor de fire store kom (Ibsen, Bjørnson, Kielland og Lie) inn på banen. Denne perioden var sterkt preget av romaner og Ibsens skuespill. Her skulle det utøves samfunnskritikk og avsløre dobbeltmoral og hykleri, samtidig som at dikterne ønsket å vekke debatt om individets rett til fritt livssyn og moralske valg. Det ble også et lite press mot kirken ettersom at man ville prøve å frigjøre samfunnet fra kirkens lære om pliktmoral, trangsynthet og lite livsglede. Det var denne perioden som utviklet seg videre over til naturalismen som holdt seg fast til litteraturen ut århundret.

Naturalismen (1880)
Naturalismen tok mer fatt og regnes som en gren av realismen som tidligere hadde regjert Norge. Her gjaldt det mest å sentralisere problemene i samfunnene i tekstene, blant annet fattigdom, sykdom, prostitusjon og annet negativt. Vi har blant annet Amalie Skram som naturalismens norske representant med blant annet sitt verk kalt "Karens Jul" som handler om en fattig dame og barnet sitt som søker ly i et båtmannshus rundt juletider fordi hun ikke har noe sted å gå inntil en politimann finner henne og snakker med henne og vil ha henne til å dra. Hun trygler konstabelen om å få bli fram til jul og når konstabelen kommer tilbake etter jul ligger begge to døde av sult og kulde. Her merkes det et tydelig skille som man også merker bare på dialogene mellom konstabelen og Karen, ettersom at Karen snakker veldig slangaktig og "dårlig" norsk og konstabelen med et bedre språk. Det er også veldig viktig å påpeke at menneskene var veldig sterkt preget av arv og miljø, dvs at hvis man var født inn i et fattig miljø, ville man nesten garantert forbli i det også.



Samtidig som naturalismen var i gang kom "den store sedelighetsfeiden", hvor kvinnene stod opp og krevde flere rettigheter. Før denne tiden kunne gifte menn gå ut og finne seg en prostituert samtidig som at kvinnene ikke hadde noe de skulle ha sagt oppi alt dette, og det ble satt spørsmål til hvorvidt dette var moralsk riktig. Litteraturen var også noe man brukte som et middel under disse debattene omhandlende kvinners rett og blant annet kom Albertine, en bok som ble beslaglagt av myndighetene og kalt "usedelig". Det var tydelig at litteraturen var et slags middel for å sette problemene i perspektiv, kanskje for at mennesker skulle bearbeide synspunktene sine på omstridte temaer i samfunnene og igjen stille spørsmål til hvorvidt det var riktig slik de var vant til at ting var.

Samfunnskritikk
Litteraturen på slutten av 1800-tallet var preget av samfunnskritikk, den realistiske litteraturen hadde sitt gjennombrudd på 1870 og 1880-årene. Det blir skrevet om blant annet skolesystemet og kvinners rolle i ekteskapet. Forfattere som utmerker seg her er Kielland, Ibsen og Amalie Skram. Det ble også rettet et kritisk søkelys på den offentlige prostitusjonen, den type aksepten samfunnet hadde gitt gifte menn som oppsøkte prostituerte. Hans Jæger, Arne Garborg og Christian Korgh var med å sette prostitusjon i et kritisk søkelys som førte til at den offentlige prostitusjonen senere ble avskaffet. Kvinner fikk ikke delta i samfunnsdebatter før 1883, da ble det stiftet en forening med navnet Skuld. Skuld var en diskusjonsforening som bestod av kvinner som ønsket å nå ut i offentligheten med sine synspunkter.

Litteraturen blir påvirket av samfunnsutviklingen fordi forfatterne hadde et annet syn på ting, de kritiserer samfunnet gjennom sine verker og derfor endrer det synspunktene til en del mennesker som gjorde at samfunnsutviklingen tok en annen retning. Ibsen tar for seg et tabu emne, nemlig det at kvinnen forlater mann og barn. Dette førte til at temaet ble mer diskutert. Offentlig prostitusjon påvirket malerier og littærere verk ved at forfatterne og kunstnerne bak ble provoserte nok til å ønske å sette dette i et kritisk søkelys, forfatterne og malernes kritiske søkelys førte til at samfunnets akseptering av gifte menn som oppsøkte prostituerte ikke lenger kunne tolereres.

En video om alle de litterære periodene på 1800-tallet i Norge

Kilder:
http://no.wikipedia.org/wiki/Norsk_litteratur http://www.nrk.no/skole/klippdetalj?topic=nrk:klipp/338405 http://i306.photobucket.com/albums/nn244/Isserley-photo/Amalie%20Skram/skramsmall.jpg - Bilde Mennesker i Tid 2 - Lærebok Norsk Litteraturhistorie - Bind 2, 3, 4